**1. sz. függelék**

**Műszaki leírás**

Az eljárás tárgya: Oszlopajtók pótlása - javítása

Az eljárás száma: V-120/16.

Oszlopajtókkal szemben támasztott követelmények:

* cső, négyszög, sokszög felsővezetékes tartó oszlopokhoz egyedi oszlopajtók
* minden oszlopajtó mérete más és más, még az azonos típusú ajtók mérete is különbözhet
* az ajtóknak nem kell nyithatónak lenniük, zsanér helyett 4x2 cm-es hegesztéssel rögzíthető
* az ajtókat az oszlop színére kell festeni, a hegesztés után mind az oszlop, mind a festés sérülését javítani kell
* minimum 2-3 mm vastagnak kell lennie, az oszlop körvonalát kell követnie (cső oszlop esetén hajlítottnak kell lennie)

Főbb oszlop típusok (a lista nem teljes körű):

* Fémtechnika E és EK
* Hofeka (Károly krt., Fő utca típusok)
* Tungsram – Schreder (Vámház típusok)
* LT Hungária (Baross – ITSK, Ring, Park)
* Egyéb – egyedi oszlopok

Az ajtók átlagos mérete:

* szélesség: 150 / 220 mm
* magasság: 610 mm

Speciális esetben (várhatóan 5% alatt) a hengerelt acéllemez ajtó helyett öntöttvas ajtót kell felszerelni.

Az oszlopajtó pótlása elsősorban az oszlop szubjektív megjelenése szempontjából fontos, illetve megakadályozza az oszlopba a szemét elhelyezését, illetve az oszlop belsejébe történő benyúlást/bejutást (pl.: állatok).

Az oszlopajtó hegesztését minősített hegesztő végezheti, az oszlop statikájában az ajtó nem vesz részt, de a hegesztést úgy kell elvégezni, hogy az oszlop statikája nem változhat meg.